Aitoja makuja

Suomen Mehiläishoitajain Liiton Kevätpäivät Lahdessa
2026-03-14 10:00 - 2026-03-15 16:00 (Europe/Helsinki)
SML järjestää viimevuotiseen tapaan maaliskuussa kaksipäiväisen Kevätpäivät-seminaarin.
14.3.2026 klo 10:00 – 15.3.2026 klo 16:00
Lahdessa Kumppanuustalo Fellmanniassa, osoitteessa Kirkkokatu 27.
Seminaarissa perehdytään mehiläishoidon ajankohtaisiin teemoihin ja tällä kertaa erityisesti myös hunajaan. Lauantaina saadaan esimerkiksi kokemuksellista tietoa hyvän tarhapaikan valinnasta, käydään tulinen keskustelu parhaasta kehäkoosta ja kuullaan vuoden mehiläistarhaajan ajatuksia mehiläishoidosta.
Sunnuntaina saamme arvovaltaisen tervehdyksen, sillä luvassa on maa- ja metsätalousministeri Sari Essayahin puheenvuoro. Päivän teemana on hunaja. Kuulemme muun muassa, mitä on menossa hunajamarkkinoilla ja miten hunajaa voidaan hyödyntää kauneudenhoidossa. Lisäksi pääsemme tutustumaan muutamiin lajihunajiin.
Ota mukaan hunajapurkkisi ja kosteusmittarisi!
Ihastelemme seminaarissa myös erilaisia hunajapakkauksia sekä itse että pakkausmuotoilijan silmin. Tuo myös oma pakkauksesi pakkauskatselmukseen! Saat palautetta ja yleisön suosikki palkitaan lahjakortilla.
Tilaisuudessa annetaan neuvoja lisäksi kosteusmittarin kalibrointiin ja voit kalibroida oman kosteusmittarisi. Kannattaa hyödyntää tilaisuus.
Tutustu tarkemmin ohjelman sisältöön ja ilmoittaudu 8.3. mennessä!

Elintarvikelainsäädännön ajankohtaispäivä, webinaari
2026-03-17 09:00 - 12:00
Elintarvikelainsäädäntö muuttuu jatkuvasti – mistä asioista yritysten tulee olla tällä hetkellä tietoisia? Tervetuloa mukaan Elintarvikelainsäädännön ajankohtaispäivään – tapahtumaan, jossa kuulet alan asiantuntijoiden johdolla tärkeimmistä ajankohtaisista asioista!
Kohderyhmä
Webinaari on suunnattu elintarvikkeita valmistavien tai markkinoivien yritysten työntekijöille, jotka vastaavat lainsäädännöstä, pakkausmerkinnöistä, laadusta, tuotekehityksestä, markkinoinnista tai ovat tuoteryhmän asiantuntijoita.
Miksi osallistua?

Saat hyvän käsityksen siitä, mitä elintarvikelainsäädännön saralla tapahtuu juuri nyt
Kuulet viranomaisten näkökulmia ja vinkkejä
Vietät päivän samojen asioiden parissa työskentelevien kanssa ja saat oivalluksia omaan työhösi

Toteutus ja ilmoittautuminen
Tapahtuma järjestetään livewebinaarina ti 17.3.2026 klo 9-12. Pääset keskustelemaan ja esittämään kysymyksiä puhujille chatin välityksellä. Ilmoittautuneet saavat webinaaritallenteen, joka on katsottavissa 1 kuukauden ajan.
Lähetämme ilmoittautuneille henkilökohtaisen webinaarilinkin lähempänä tapahtumaa. Kokoamme puhujien esitykset webinaarialustalle, josta ilmoittautuneet voivat ladata ne itselleen.
Ilmoittautuminen on sitova. Osallistumismaksun laskutamme ilmoittamaasi laskutusosoitteeseen ennen koulutusta, joten lisääthän tarvittavat tiedot ilmoittautumisen yhteydessä. Pidätämme oikeuden muutoksiin koulutuksessa.
Tilaisuuden järjestäjä: Medfiles. Katso lisätietoja!

Suomen maaseutumatkailun 50. juhlaseminaari, Salo
2026-03-18 08:00 - 2026-03-19 18:00
Valtakunnallinen maaseutumatkailuyrittäjien ja kehittäjien seminaari 18.3.-19.3.2026 Salossa.
Suomen Maaseutumatkailuyrittäjät ry kutsuu matkailuyritykset, toimialan kehittäjät ja päätöksentekijät sekä alan yhteistyökumppanit juhlaseminaariin, jossa katsomme rohkeasti kohti maaseutumatkailun tulevaisuutta.

Millainen on maaseutumatkailu vuonna 2036?
Miten teknologia, vastuullisuus ja paikallisuus yhdistyvät menestyksekkääksi liiketoiminnaksi?
Millaista osaamista yrityksissä täytyy olla?
Mistä jatkajia ja uusia nuoria yrittäjiä maaseutumatkailuun?

Kahden päivän aikana kuulemme asiantuntijoiden näkemyksiä, kutsumme osallistujat mukaan avoimeen keskusteluun, tutustumme Salon alueeseen teemaretkillä ja juhlistamme 50. seminaaria yhteisessä iltajuhlassa Wiurilan kartanossa.
Juhlaseminaari kokoaa yhteen alan toimijat juhlistamaan 50 vuoden yhteistä matkaa ja suuntaamaan katseen seuraavaan vuosikymmeneen.
Seminaaripäivä I – Teema: Maaseutumatkailun tulevaisuus rakennetaan nyt
klo 12.30–16.30 Ennakkoon varattavat teemaretket
klo 16.30–18.00 Vapaavalintaista ohjelmaa Lehmirannassa
klo 18.45–23.00 Juhlaillallinen Wiurilan kartanossa
Seminaaripäivä II – Teema: Älykäs maaseutumatkailu 2036
Tutustu ohjelmaan ja ilmoittaudu!

Kotimaista kriisinsietoa -webinaari
2026-03-18 13:00 - 14:15
KasvisPro Edu -hankkeen toinen webinaari järjestetään 18.3. klo 13–14.15. Kotimaista kriisinsietoa -webinaarissa on tiedossa asiaa elintarvikehankintojen kotimaisuusasteesta, varautumisesta, huoltovarmuudesta sekä lähi- ja luomuruoasta. Ilmoittaudu mukaan.

Hanketta rahoitetaan Maa- ja metsätalousministeriön Ruokaketjun toiminnan edistämisen rahastosta, rahoituksen myöntää Ruokavirasto. Hankkeen päätoteuttaja on Kaakkois-Suomen ammattikorkeakoulu, osatoteuttajina Ammattikeittiöosaajat ry, sekä Seinäjoen ja Jyväskylän Ammattikorkeakoulut. Lisätietoa hankkeesta löydät täältä.

Workshopserie ”Hur sälja mer, effektivare?”: Bilder som säljer – visuell marknadsföring för primärproducenter
2026-03-18 13:00 - 15:00
Inom projektet Mer Mat från Österbotten arrangeras en workshopserie i fem delar under våren 2026 på Svenska Folkskolans Vänner i Vasa. Serien riktar sig specifikt till primärproducenter och livsmedelsföretagare och man kan välja att delta i alla delar eller de som är mest relevanta för dig. Deltagande är gratis men anmälan krävs.
Information och anmälan

Onsdag 28.1 kl. 13–15 – AI som hjälpreda i företaget med Mari Lintula
Onsdag 11.2 kl. 13–15 – Some-marknadsföring med Maria Erikslund från företaget Someone Media
Onsdag 4.3 kl. 13-15 – Prissätt rätt så hittar du lönsamheten i din livsmedelsförsäljning med Tuija Räihä-Pundars från VASEK.
Onsdag 18.3 kl. 13–15 – Bilder som säljer – visuell marknadsföring för primärproducenter med Stefan Westergård från ProAgria Lantbrukssällskapet
Onsdag 1.4 kl. 13–15 – Från råvara till kund – Certifiering, förädling och hållbara lösningar för livsmedelsförsäljning med Göran Östberg från Skärgårdens Skatter Kb

Luomufoorumi 2026, Hämeenlinna ja osin etänä
2026-03-19 09:00 - 2026-03-20 17:00
Luomufoorumi on hanketoimijoille sekä luomu-ja ruoka-alan kehittäjille ja ammattilaisille suunnattu valtakunnallinen tapahtuma, jossa katsastetaan kansallinen luomuohjelma. Suomen kansallinen luomuohjelma Luomu 2.0 on saavuttanut puolivälinsä. Missä vaiheessa tavoitteiden ja toimenpiteiden toteutus tällä hetkellä on, ja mihin keskitytään seuraavien viiden vuoden aikana?
Kaksipäiväisen tapahtuman ensimmäisenä päivänä on laajemmalle yleisölle suunnattu ajankohtaisseminaari, ja iltapäivällä sekä toisena päivänä hanketoimijat keskittyvät työpajatyöskentelyynja ryhmäkeskusteluihineri teemojen parissa.
Paikka: Sokos Hotel Vaakuna, Hämeenlinna Ajankohta: 19.-20.3.2026
Torstaina 19.3. klo 10-17.15 järjestettävään seminaariin on mahdollista osallistua myös etänä klo 10-14, osallistumislinkki lähetetään ilmoittautuneille.
Lisätietoja ja ilmoittaudu mukaan!
Luomufoorumin seminaari to 19.3. klo 10-17.15
Luomufoorumin ensimmäisen päivän juontaa osastopäällikkö Sebastian Hielm, maa- ja metsätalousministeriö.
klo 10 Luomufoorumin avaus

Avaussanat, maa- ja metsätalousministeri Sari Essayah
Luomu Hämeessä, toiminnanjohtaja Päivi Rönni, MTK Häme
Mihin luomu Suomessa matkaa? Luomun kulutus kaupassa ja ruokapalveluissa, toiminnanjohtaja Aura Lamminparras, Pro Luomu ry
Entä jos luomua olisi 25 %? Yliopistotutkija Kari Koppelmäki, Helsingin yliopisto Ruralia-Instituutti
Kommenttipuheenvuoro, Luomuliiton puheenjohtaja Janne Rauhansuu

klo 11.45 Lounas (omakustanteinen)
klo 12.30 Luomun uudet mahdollisuudet

Uudistavalla luomulla uusia avauksia, maanviljelijä Juuso Joona, Tyynelän tila
Luomu osana kosmetiikka-alan tulevaisuutta, väitöskirjatutkija Iida Alasentie, Helsingin yliopisto Ruralia-Instituutti
Mitä ovat ekoalueet ja pitäisikö niitä saada myös Suomeen? projektipäällikkö Päivi Pylkkänen, Helsingin yliopisto Ruralia-Instituutti ja luomuasiantuntija Brita Suokas, Luomuliitto, hankkeesta Kohti ekoalueita – Ekoaluetiekartan kokoaminen Etelä-Savoon
Luomun tuuppaus ja yhteistyö kauppojen kanssa Vaasan seudulla, Ann-Sofi Ljungqvist, Yrkesakademin ja Micaela Ström, NSL (PUHEENVUORO RUOTSIKSI)
Yhteiskehittämistä ja innovaatioita luomuun, johtaja Sari Iivonen, Luomuinstituutti

klo 14.00 Kahvitauko
klo 14.30 Työpaja (vain paikan päällä):
Luomu kansallisen ruokastrategian toimeenpanossa, työpajan vetää erityisasiantuntija Elina Ovaskainen, maa- ja metsätalousministeriö
klo 17.15 Virallinen osuus päättyy
klo 19.00 Vapaamuotoinen yhteinen illallinen
Luomufoorumin työpaja ja ryhmäkeskustelut pe 20.3. klo 8.30-13 (vain paikan päällä)
Ohjelmassa rinnakkain:
Koko aamupäivän työpaja
klo 8.30-12 (klo 10 kahvit) Tiedolla ja taidolla tavoitteisiin: tutkimus-neuvonta-koulutus -työpaja. Työpajan järjestää Luomuinstituutti.
Ryhmäkeskustelut
klo 8.30-10 Luomuvalvonnan totuus ja tehtävä. Ryhmäkeskustelun järjestää Ruokavirasto.
klo 10-10.30 Kahvitauko
klo 10.30-12 Minne menet maatalouspolitiikka? Ryhmäkeskustelun järjestää maa- ja metsätalousministeriö.
klo 12-13 Lounas (omakustanteinen)
Luomufoorumin järjestää vuonna 2026 maa- ja metsätalousministeriö sekä Pro Luomu osana Verkostoilla voimaa yhteistyöhön – Ruokasektorin koordinaatio -hanketta, jota rahoittaa maa- ja metsätalousministeriö.

Ruokayrittäjän kevätbrunssi, Varsinais-Suomi
2026-03-19 09:30 - 13:00
Milloin olet viimeksi istunut alas pohtimaan omaa suuntaasi ruokayrittäjänä samoja asioita läpikäyneiden kollegoiden kanssa? Pysähdy yhdeksi aamupäiväksi kanssamme!
Me tarjoamme sinulle paikallisista raaka-aineista kootun brunssin tunnelmallisessa Rantolan Puodissa sekä antoisan puheenvuoron ruokayrittäjyyden ruusuista ja risuista kokemusasiantuntija Mirka Olinilta. Sinulta toivomme halua tulla paikalle herkuttelemaan ja ottamaan aikaa oman ruokayrittäjyytesi pohtimiseen. Rauhallisen ohjelman ansiosta ehdit halutessasi keskustella muiden yrittäjien sekä alan kehittäjien kanssa kaikessa rauhassa.
Aika: Aamupäivän tilaisuus, klo 9:30-13:00.
Paikka: Rantolan Puoti, Karunantie 1205, 21590 Sauvo
Tutustu tarkemmin ja ilmoittaudu!

Vientiyritysten 6. yhteistapaaminen Oulussa
2026-03-23 13:30 - 18:00
Ma 23.3.2026 klo 13.30 – 18.00, Technopolis, Sepänkatu 20, 90100 Oulu.
Käydään yhdessä läpi pohjoisen Suomen vahvuuksia elintarvikevalmistuksessa ja
käynnistetään suunnittelu, mitä ovat alueen yritysten yhteiset vientitoimet vuonna
2026. Tuoretta markkinatietoa maailmalta tarjoilee Lennart Wallander, Chief
Officer of Tomorrow, Food & Friends-yrityksestä Ruotsista. Yhteistä vientitoimien
suunnittelua virittää paneeli, johon yleisön on mahdollista osallistua.
Ilmoittaudu mukaan 13.3. mennessä. Lisätiedot ja tarkempi ohjelma: www.vike.fi. Tervetuloa!

Makumatka Pohjois-Savoon -hankkeen aloitustapahtuma: Uutta vetovoimaa ruokamatkailusta
2026-03-23 14:00 - 16:30
Kutsu yrityksille: Tule mukaan rakentamaan Pohjois-Savon makumatkaa!
Tämä on kutsu kaikille alueen ravintoloille, tuottajille, matkailuyrityksille, tapahtumajärjestäjille ja ruoka-alan toimijoille: Ilmoittaudu mukaan hankkeen aloitustapahtumaan – Uutta vetovoimaa ruokamatkailusta 23.3.2026 klo 14.00-16.30.
Paikka: Kylpylähotelli Kunnonpaikka, Kallavesi-kabinetti, Jokiharjuntie 3, 70910 Vuorela
Tutustu ohjelmaan ja ilmoittaudu!
Tilaisuuden järjestää Makumatka Pohjois-Savoon -hanke.

Kuhmon lähiruokatilaisuus, läsnä ja etäyhteys
2026-03-23 17:00 - 19:00
Kiinnostaako sinua myydä tai ostaa lähellä tuotettua mm. marjat, sienet, peruna, liha, kala, maito, kasvikset, leipä, riista?
Tule kuuntelemaan Kuhmon lähiruokatilaisuuteen REKO-toiminnan periaatteista sekä yrittäjän kokemuksista REKO-myynnistä, yhteisö- ja palstaviljelyn mahdollisuuksista Kuhmossa sekä Ensilän palstaviljelyn organisoinnista Kajaanissa.
23.03.2026 17:00 – 19:00
Taitotehdas/Teams-etäyhteys, Kainuuntie 85, 88900 Kuhmo, Suomi
Tilaisuuden tarkoituksena on perustaa Kuhmon Reko sekä sopia mahdollisista palsta- tai yhteisöpuutarhan jatkoaskelista. Tilaisuudessa on mahdollisuus myös tutustua verkkokauppapaikkaan Willit.fi.
Tilaisuus on maksuton ja sisältää kahvitarjoilun.
Tutustu ohjelmaan ja ilmoittaudu!
Tilaisuuden järjestää Parasta paikallista pöytiin -hanke, joka saa maaseuturahoitusta.

ETS: Tekoälyn hyödyntäminen elintarvikealalla, Teams
2026-03-24 09:00 - 11:00
Tekoälyä voi hyödyntää elintarvikeyrityksissä muun muassa työn sujuvoittamiseen, reseptien ja prosessien suunnitteluun, laatupoikkeamien tunnistamiseen ja visuaalisten raporttien rakentamiseen. Tervetuloa Elintarviketieteiden Seuran käytännönläheiseen koulutukseen oppimaan, mihin ja miten tekoälyä voi hyödyntää elintarvikealan asiantuntijatehtävissä.
Koulutus järjestetään verkossa ja se on kaksiosainen: ensimmäisessä osassa käydään läpi tekoälyn mahdollisuudet ja haasteet sekä opitaan peruskäytännöt tehokkaaseen tekoälyn hyödyntämiseen. Ensimmäisen osion lopuksi osallistujat saavat ohjeet itsenäisiin harjoitustehtäviin, joiden avulla voi tutustua omassa käytössä olevan tekoälyohjelman käyttöön ennen seuraavan koulutuskerran työpajaa.
Koulutuksen toinen osa toteutetaan työpajana, jossa keskitytään käytännön harjoitteluun. Yksilöharjoituksissa opitaan viestinnän, tiedonhaun ja datan visualisoinnin sujuvoittamista. Lisäksi pienryhmissä ideoidaan uusia tapoja hyödyntää tekoälyä ja jaetaan vertaiskokemuksia. Pienryhmissä ei jaeta luottamuksellisia tietoja, ja työskentelyssä noudatetaan lähdesuojaa.
Tekoälykouluttajana toimii suunnittelija Lasse Lehtonen Turun ammattikorkeakoulusta. Koulutukseen sisältyy kirjallinen materiaali, joka jää osallistujien käyttöön ja on hyödynnettävissä myöhemminkin.
Kaikille avoin koulutus on suunnattu erityisesti elintarvikealan toimihenkilöille, jotka haluavat varmuutta tekoälyn käyttöön ja käytännönläheisiä ohjeita perusasioihin. Koulutuksen esimerkit ovat hyödynnettävissä kaiken kokoisissa organisaatioissa.
Suurimman hyödyn koulutuksesta saa henkilö, jolla on jo hieman kokemusta tekoälyn käytöstä. Tärkeää on, että osallistujalla on käytössään tekoälytyökalu, jonka osaa itse käynnistää ja jonka toimintaperiaate on tuttu.
Aika: ti 24.3.2026 klo 9–11 ja to 26.3.2026 klo 12–15
Paikka: Teams
Tutustu tarkemmin koulutuksen sisältöön ja osallistumismaksuihin sekä ilmoittaudu mukaan!

Kohti kestävää ruokaketjua -valmennussarja yrityksille: olennaisuusarviointi elintarvikealan arvoketjun näkökulmasta, Oulu
2026-03-24 09:00 - 12:00
Kohti kestävää ruokaketjua – valmennussarja elintarvikealan arvoketjun yrityksille 🌱
Tervetuloa mukaan valmennussarjaan, joka tarjoaa elintarvikealan mikro- ja pk-yrityksille käytännön työkaluja vastuullisuusvaatimuksiin vastaamiseen.
Vastuullisuusvaatimukset kasvavat, ja rahoittajat, asiakkaat, yhteistyökumppanit sekä lainsäädäntö odottavat yrityksiltä läpinäkyvyyttä ja konkreettisia tekoja.
Kohti kestävää ruokaketjua -valmennussarja tarjoaa käytännönläheisiä työkaluja, joiden avulla:
✅ Vastaat sidosryhmien vaatimuksiin entistä paremmin
✅ Rakennat kestävän ja kilpailukykyisen pohjan liiketoiminnan kehittämiselle
Valmennussarja koostuu neljästä toisiaan tukevasta osasta. Suosittelemme vahvasti koko kokonaisuuden läpikäyntiä (voit kuitenkin osallistua myös yksittäisiin osioihin):
1️⃣ Arvoketjut ja sidosryhmät (24.2.2026, Oulu)
2️⃣ Olennaisuusarviointi elintarvikealan arvoketjun näkökulmasta (24.3.2026, Oulu)
3️⃣ Kestävyystiedon ja päästölaskennan käytännön työkalut (VSME-standardi) (22.4.2026, Oulu)
4️⃣ Tiekarttamallinen vastuullisuuden kehittämissuunnitelma (19.5.2026, Oulu)
Lisäksi kokonaisuuteen sisältyy yrityskohtaisia neuvontakeskusteluja, jotka tarjoavat henkilökohtaista sparrausta ja asiantuntijatukea.
Lue lisää ja ilmoittaudu mukaan: Kohti kestävää ruokaketjua -valmennussarja
Valmennussarjan tarjoaa VALUE – Vastuullisuutta liiketoimintaan ja arvoketjuihin -hanke (BusinessOulu ja Oulun ammattikorkeakoulu 2024–2027). Hanke on Euroopan Unionin osarahoittama.

Webinaari: Tuotteesta ruokamatkamuistoksi
2026-03-24 10:00 - 11:00
Haluatko kehittää tuotteestasi toimivan ruokamatkamuiston? Tässä webinaarissa käsitellään, mitkä tekijät tekevät tuotteesta onnistuneen ja houkuttelevan matkailumarkkinoilla.
ti 24. maaliskuuta 2026 klo 10:00 – 11:00
Sisältö

Millainen on hyvä ruokamatkamuisto?
Pakkauksen, hinnoittelun ja tarinan merkitys
Paikallisuus ja lisäarvon luominen
Käytännön kehitysvinkkejä

Webinaarin vetää Anna Rinteinen MKN Itä-Suomesta, joka jakaa asiantuntemustaan ja kokemustaan tuotekehityksestä. Rinteinen on mm.World Food Travel Associationin ruokamatkailulähettiläs Suomessa, Visit Finland Akatemian valmentaja ruokateemassa sekä sertifiointitarkastaja kansainvälisessä Culinary Heritage -verkostossa.
Kenelle?
Webinaari on suunnattu elintarviketuottajille, lähiruokayrittäjille, tilamyymälöille ja matkailualan toimijoille, jotka toimivat Varsinais-Suomessa, jotka haluavat kehittää ruokamatkamuistoja matkailijoille.
Mahdollisuus tuotepalautteeseen
Webinaarin jälkeen osallistujilla on mahdollisuus lähettää omia tuotteitaan arvioitavaksi, arvoinnin tekee Anna Rinteinen ja hänen tiiminsä. Saat konkreettista palautetta ja kehitysehdotuksia siitä, miten tuotteesta voidaan tehdä entistä houkuttelevampi ja kilpailukykyisempi ruokamatkamuisto, esimerkiksi:

Pakkaus: vastuullisuus, kierrätettävyys, kuljetusominaisuudet, design, informatiivisuus
Tuote: design, brändäys, asiakaslähtöisyys, käyttöominaisuudet, houkuttelevuus, innovaatio, aistinvarainen kokemus
Yhteys alueen ruokakulttuuriin ja/tai ruokaperintöön: tuote, tuottaja, paikka + tarinallistamisen hyödyntäminen, miten välittyy?
Ainutlaatuisuus: paikallisten eläin- / kasvilajikkeiden tai raaka-aineiden käyttö, perinteinen käsityö, paikallinen muotoilu
Henkilökohtainen lausunto: hinta-arvo, houkuttelevuus, ostokiinnostus

Tervetuloa mukaan!
Ilmoittaudu mukaan – viimeinen ilmoittautumispäivä on 17.3.2026!
Webinaarin järjestää Tulevaisuuden Ruokaketjut Varsinais-Suomessa -hanke, joka on saanut EU:n maaseuturahoitusta.

Lähiruokatuotteet kaupan hyllylle: mitä vastuullisuustietoja kauppias vaatii?
2026-03-24 12:00 - 13:00
Miten lähiruokatuotteita saadaan kaupan hyllylle? Mitä vastuullisuustietoja kauppias vaatii? Tervetuloa kuulemaan kauppiaan ajatuksia! Puhujana K-Citymarket Seppälän kauppias Vesa Nurminen.
Tilaisuus on suunnattu kaikille lähiruoan tuottajille, jotka haluaisivat saada omia tuotteitaan kaupan hyllylle. Tilaisuuden päätteeksi on myös aikaa keskustelulle.
24.3.26 klo 12-13 webinaari
Ohjelma
VAHVA-hankkeen esittely, Tarja Stenman JAMK
LIKE-hankkeen esittely ja lähilihan ajankohtaiskatsaus, Kati Virfvell Keski-Suomen Maa- ja kotitalousnaiset
Kauppiaan puheenvuoro, Vesa Nurminen K-Citymarket Seppälä
Kysymyksiä ja keskustelua
Ilmoittaudu!
Järjestäjät yhteistyössä:
VAHVA – Vastuullisuusraportoinnilla vahvaan ja kestävään kasvuun Keski-Suomessa-hanke on EU:n osarahoittama. Lue lisää vastuullisuusraportoinnista ja tulevista tapahtumista www.jamk.fi/yritysvastuuraportointi
Lihat läheltä – ketju kuntoon -hanke, joka on on EU:n osarahoittama. Tavoitteena on verkostoida lihaketjun toimijoita yli maakuntarajojen sekä kehittää osaamista vastuullisuudessa, tuotekehityksessä, markkinoinnissa ja liiketoiminnassa.

Huomisen ruokapöytä -seminaari, Mikkeli ja etänä
2026-03-25 09:30 - 14:30
Restokisat valtaavat Mikkelin ja Xamkin kampuksen 23.-25.3.2026 ja Huomisen ruokapöytä seminaari järjestetään 25.3.2026!
Huomisen ruokapöytä seminaarin tavoitteena on avata uusia näkökulmia ruokapöytään sekä tarjota inspiroivia oivalluksia Xamk RestoLabin mahdollisuuksista. Toivomme tapahtuman avaavan uusia ovia opiskelijoille ja yrityksille, luoden mahdollisuuksia uusille yhteistyömuodoille.
Tapahtumapaikkana toimii Xamkin Mikkelin kampus.
Tutustu seminaarin ohjelmaan ja ilmoittaudu!
Tapahtuma on maksuton ja se on tarkoitettu kaikille ruoan ja matkailun kehittämisestä kiinnostuneille sekä erityisesti alalla oleville henkilöille ja yrityksille.
Tapahtumaa tuottaa Vastuullisten ruokapalveluiden tutkimusyksikön hankkeet.

Julkisen sektorin ruokapalveluiden hankinnoista ja työnjohdon roolista, Lappi (myös etänä)
2026-03-25 12:00 - 16:00
Tervetuloa kaksiosaiseen tilaisuuteen keskiviikkona 25.3.2026 paikan päälle Rovaniemelle tai etäyhteydellä!
Lämpimästi tervetuloa inspiroivaan iltapäivään, jossa pureudumme julkisen ruokapalvelun ajankohtaisiin teemoihin ja tarjoamme käytännön työkaluja arjen kehittämiseen. Paikan päälle (Hotelli Metsähirvas, Toukolantie 49, 97130 Hirvas) tuleville tarjolla kahvia ja pientä purtavaa klo 12.00 alkaen.
Klo 12.30 – Miten lisätä lähellä tuotettujen elintarvikkeiden käyttöä julkisissa hankinnoissa? – Merja Ahola, ruokapalvelupäällikkö, Sodankylän kunta
Ensimmäisessä osuudessa esittelemme, miten julkinen ruokapalvelu voi entistä tehokkaammin hyödyntää alueella tuotettuja elintarvikkeita. Kerromme hankkeessa laaditun uuden oppaan keskeiset oivallukset ja miten soveltaa niitä käytäntöön hankinnoissa.
Tilaisuus on suunnattu julkisen ruokapalvelun henkilöstölle ja hankinnoista vastaaville, mutta mukaan ovat tervetulleita myös kaikki, joita kiinnostaa julkisen sektorin ruoan alkuperä ja vastuulliset hankintakäytännöt. Odotettavissa on keskusteleva tilaisuus – kysymykset, kommentit ja omat kokemukset ovat erittäin tervetulleita.
Tauko – Paikan päällä oleville kahvitarjoilu!
Klo 14.00 – Operatiivisen työnjohtajan avainrooli ruokapalvelukeittiöissä – Merja Ahola, Sodankylän kunta ja Marika Liimatainen, toimitusjohtaja, Pohjois-Lapin Ruoka Oy
Iltapäivän toisessa osuudessa keskitymme operatiivisen työnjohdon merkitykseen sujuvan ja laadukkaan ruokapalvelutoiminnan varmistajana. Esittelemme hankkeessa kehitetyn toimintakäsikirjan, joka tarjoaa tukea sekä työnjohtajille että heidän esihenkilöilleen arjen johtamistyöhön.
Ilmoittaudu paikan päälle 17.3. mennessä ja etäyhteydellä 24.3. mennessä. Etäosallistujille Teams-linkki lähetetään sähköpostiin 25.3. aamulla.
Tilaisuuden järjestää Lapin ruoka 2 – hanke (Julkisten keittiöiden hankintaosaaminen ja alueellinen yhteistyö paikallisen elintarviketuotannon ja -jalostuksen edistämiseksi). Hanketta koordinoi Sodankylän kunta ja osatoteuttaa Luonnonvarakeskus.

Näin viet elintarvikealan tuotteesi kansainvälisille markkinoille -webinaari
2026-03-25 13:00 - 13:45
Tervetuloa AEL-säätiön rahoittaman Finlabel Export Agent (FEA) -hankkeen webinaariin
25.3. klo 13–13.45
Webinaarissa esitellään Finlabel Export Agent (FEA) -hanketta ja tekoälypohjaista itsepalveluvientivalmennusta suomalaisten elintarvikealan pk-yritysten kansainvälistymisen tueksi. Tilaisuuden aikana on mahdollista antaa palautetta alustasta ja ilmoittautua alustan pilottikäyttäjäksi.
Valmennus keskittyy premium private label -vientiin. Ratkaisu pohjautuu Finlabel-ohjelman ostaja- ja markkinatietoon ja tarjoaa keskustelevaa tekoälyvalmennusta vientiosaamisen, vastuullisuusviestinnän ja ostajaymmärryksen kehittämiseen. FEA vastaa pk-yritysten tieto- ja resurssipulaan sekä mahdollistaa osaamisen skaalautumisen koko toimialalle.
Ilmoittaudu!

Parasta puolukasta -seminaari, Evijärvi
2026-03-26 09:00 - 15:30
Tule kuulemaan, miksi puolukkaa kannattaa poimia ja popsia! Mitä hyvää puolukan käytöstä on, ja millaisilta sen terveyshyödyt näyttävät uusimman tutkimuksen valossa? Tuotenäyttelyssä puolukasta valmistettuja tuotteita, joita onkin hilloista kosmetiikkaan. Kuulemme myös, miltä metsiemme supermarjan tulevaisuus näyttää ja sivuamme puolukan viljelyäkin. Tiedossa on siis monipuolinen ja kattava katsaus puolukasta!
torstaina 26.3.2026 klo 9–15.30
Ravintola Tuuhet, Kirkkotie 25, Evijärvi
Seminaariohjelma_Puolukka_3.2026 (pdf)
Seminaarin järjestää Leader Aisaparin Puolukka-tiedonvälityshanke, jossa kootaan yhteen ajankohtaista tietoa metsiemme terveellisestä supermarjasta. Ks. aisapari.net/puolukka. Seminaari on maksuton, ja se on myöhemmin saatavilla tallenteena – muista ilmoittautua!
Lounas ja iltapäiväkahvi ovat omakustanteiset: seminaaripaketti 25 euroa/henkilö. Jokaiselle seminaariin osallistujalle lahjaksi resepti- ja tarinalehtinen!

Miten suunnitellaan ja toteutetaan uudelleenkäyttöjärjestelmiä ruokapakkauksille? webinaarisarja, osa 1
2026-03-26 10:00 - 10:45
Englanninkielisessä maksuttomassa webinaarisarjassa kerromme -Change(K)now! hankkeen piloteista, havainnoista ja ratkaisuista eri puolilla Eurooppaa. Webinaareissa keskitymme käytännön kokemuksiin, saatuihin oppeihin sekä konkreettisiin esimerkkeihin. Saat kuulla suoraan pilottikaupunkien ja hankekumppanien kokemuksia; millaisen vastaanoton uudelleenkäytettävät astiat saivat festareilla ja urheilutapahtumissa, entä miten kertakäyttöisten astioiden kielto toimii käytännössä? Voit myös esittää kysymyksiä ja saada palautetta omiin haasteisiisi.
Ilmoittauduthan jokaiseen tilaisuuteen erikseen, lisätiedot alla.

How to design, test, and implement reuse systems for food packaging
Across Europe, the transition from single-use to reusable food packaging is accelerating. While ambitions are high, implementation often proves complex – involving regulation, logistics, behaviour change, and coordination across many actors. New EU requirements, combined with local climate and waste reduction goals, mean that many organisations are looking for practical, tested ways to design and implement reuse systems.
We invite you to take part in a series of free online webinars organised within the Interreg Baltic Sea Region–funded Change(K)now project. Within the project, municipalities, public institutions, food businesses, and reuse system providers have tested reuse systems in real-life settings.
The webinars focus on practical experience, lessons learned, and concrete dos and don’ts. Participants will hear directly from pilot cities and project partners and will have the opportunity to ask questions and receive feedback on their own challenges.
What you will gain:

Insights from real-life pilots across different contexts
Practical lessons on what works – and what does not
An opportunity to ask concrete questions and get feedback from experienced practitioners
Tools and methods that support replication and next steps

Webinars:
How to use sprint formats to develop and test reuse systems for food packaging in food delivery, March 26 / 09:00 – 09:45 CET
How to implement reuse systems for food packaging in institutional catering, April 16 / 09:00 – 10:00 CET
How to implement reuse systems for food packaging at events, May 7 / 09:00 – 10:00 CET
How to implement reuse systems in takeaway and home delivery, May 28 / 09:00 – 10:00 CET
All webinars are free of charge
Hosted online via Microsoft Teams
Language: English

Kiinnostaako yritystäsi vienti Viroon? Webinaari
2026-03-26 10:00 - 11:00
Tervetuloa mukaan Suomen elintarvikevientiyhdistyksen (SUVI) maksuttomaan webinaariin, jossa saat ajankohtaisen ja käytännönläheisen katsauksen Viron elintarvikemarkkinoihin sekä suomalaisille elintarvikeyrityksille avautuviin vientimahdollisuuksiin.
26.3. klo 10–11

Webinaari on suunnattu erityisesti pk-yrityksille, jotka ovat kiinnostuneita viennistä Viron markkinoille ja haluavat ymmärtää maan markkinarakenteen, keskeiset toimijat sekä markkinan toimintalogiikan. Tilaisuus tarjoaa myös konkreettisia vinkkejä ja asiantuntijanäkemyksiä siitä, miten suomalainen elintarvikeyritys voi menestyä Virossa.
Tutustu ohjelmaan ja ilmoittaudu!

Lähiruoka & luomu -messut, Helsingin Messukeskus
2026-03-26 10:00 - 2026-03-29 17:00
Lähiruoka & luomu -tapahtuma on omistettu suomalaisille pientuottajille, lähellä tuotetulle ruoalle sekä sertifioiduille luomutuotteille. Ostosten ja maistelun lomassa saat parhaat vinkit kokkailuun ja voit tutustua lähi- ja luomuruokaa tuottaviin yrityksiin ja pienyrittäjiin. Höysteenä saat aimo annoksen tietoa suorana tuottajilta ruoan vastuullisesta tuotannosta. Mukana olevien yritysten valikoimissa on lihatuotteita, juustoja, viljatuotteita, juureksia, perinneherkkuja, uusia proteiinilähteitä kuten hamppua sekä jäätelöä ja säilykkeitä.
Lähiruoka & luomu järjestetään 26. –29.3.2026 Kevätmessujen yhteydessä.
Tutustu tarkemmin Messukeskuksen sivuilla

Kotimaista vai ulkomaista? Lihavalinnalla vaikutat luonnon monimuotoisuuteen -webinaari
2026-03-26 14:00 - 15:00
Valitsetko kotimaista vai ulkomaista? Lihavalinnalla vaikutat luonnon monimuotoisuuteen
Lihan tuotanto vaikuttaa merkittävästi luonnon monimuotoisuuteen ja suomalaiseen ruokaturvaan. Tässä webinaarissa syvennymme kotimaisen lihan käyttöön ja valintaan ekologisesta näkökulmasta – erityisesti luonnonlaidunlihan ja kestävän ruuantuotannon rooleja tarkastellen.
26.03.2026 14:00 – 15:00
Asiantuntijamme avaavat muun muassa:
* Miten laidunnus ja luonnonlaidunliha ylläpitävät perinnebiotooppeja ja edistävät monimuotoisuutta
* Mitä vaikutusta luonnonlaidunnuksella on ilmastonmuutokseen sopeutumisessa
* Miten eläinten hyvinvointiin, lääkitykseen ja ruokaturvallisuuteen liittyvät standardit vaikuttavat kuluttajan valintoihin
* Miksi lihantuotanto on olennainen osa suomalaista ruoantuotannon kokonaisjärjestelmää ja viljelykiertoa
Webinaari tarjoaa faktapohjaista tietoa vastuullisten ja ympäristön kannalta vaikuttavien valintojen tueksi.
Ilmoittaudu mukaan 23.3.2026 mennessä. Lähetämme Teams-linkin webinaaripäivän aamuna.
Webinaari kuuluu MTK:n säätiön rahoituksella toteutettavaan Kotimainen Ruoka – Turvaa Tulevaisuus -hankkeen webinaarisarjaa.

Lähikalaa lautaselle -webinaari
2026-03-26 14:30 - 15:15
Tiivis kolmen vartin lähikalan käyttöön ja saatavuuteen pureutuva webinaari ammattilaisille: ammattikeittiöiden edustajille, kalastajille ja muille kiinnostuneille.
Webinaari antaa osallistujalle ideoita ja esimerkkejä lähikalan käyttömahdollisuuksiin ja lähikalan toimivaan paikallislogistiikkaan. Webinaarin lopuksi voi myös esittää toiveita lähikalan logistiikkaan ja toimitusmuotoon liittyen.
26.03.2026 14:30 – 15:15
Tervetuloa webinaariin!
Terhi Välisalo, kehittämisasiantuntija, Etelä-Pohjanmaan Maa- ja kotitalousnaiset
Marko Paloniemi, toiminnanjohtaja, Etelä-Pohjanmaan kalatalouskeskus
Asta Asunmaa, ruoka-asiantuntija, Etelä-Pohjanmaan Maa- ja kotitalousnaiset

Ravitsemussuositukset ja lähikalan käytön suotuisat vaikutukset

Miten syntyy kalaresepti, joka todella toimii suurkeittiössä?
Anu Hopia, professori, elintarvikekehitys, Turun yliopisto/Seinäjoki
Timo Mäkinen, ravintolatoimen kehittämispäällikkö, Härmän kylpylä
Muikkua ja lahnaa Muuramen ruokalistoilla
Sari Reini, ruokapalveluvastaava, Muuramen kunta
Kalastaja Sampo Savola: kalan pyytäminen, jalostus ja toimitus lähitoimijoille
Klo 15.15 Webinaarin päätös, jonka jälkeen voi jäädä linjoille keskustelemaan teemoista
Tavataan linjoilla!
Ilmoittautumalla saat osallistumislinkin.
Lähikalan saatavuuden kehittäminen Etelä-Pohjanmaan järvialueilla -hanke

Lähiruokaa ammattikeittiöihin – miksi ja miten? Mellilä
2026-03-26 16:00 - 17:45
Miniseminaari ja keskustelutilaisuus liittyen lähi- ja luomuraaka-aineiden hankintaan, niiden vaikutuksiin sekä julkiseen tarjoamiseen.
26.3.2026 klo 16-17.45
Mellilän Kunnantalo, Mellilä
Kohderyhmä: ammattikeittiötoimijat, tuottajat, kunnalliset luottamushenkilöt
Ohjelma
16.00 Kahvitarjoilu ja tervetulotoivotus
16.15 Lähiraaka-aineiden hankinta ravintolaan ja Mellilän kunnantalon yritysesittely, Mauri Nurmi, Mellilän Pippuri
16.25 Lähi- ja luomuruoan käyttö ammattikeittiöissä ja niiden aluetalousvaikutukset, Johanna Mattila, Lounais-Suomen elinvoimakeskus
16.40 Lähituotteita julkisiin keittiöihin dynaamisen hankintajärjestelmän avulla, Ari Heikkilä, Kaarea Oy
17.00 Luomuruoan osuuden kasvattaminen Salon kaupungin ruokapalveluissa – kokemuksia ja oppeja, Mari Portaala, Salon kaupunki
17.15 Yhteenveto ja keskustelua
Tutustu tarkemmin ja ilmoittaudu!
Tilaisuuden järjestää Tulevaisuuden Ruokaketjut Varsinais-Suomessa (TuRVa) -hanke ja Lähempää lautaselle -hanke, jotka ovat saaneet EU:n maaseuturahoitusta.

Elintarvikealan webinaari: Global Food Services 3.0
2026-03-27 09:00 - 10:00
Tule kuulemaan, miten NATO uudistaa globaalia ruokapalvelukyvykkyyttään ja mitä mahdollisuuksia se avaa suomalaiselle elintarviketeollisuudelle!
Aika ja paikka
27.3.2026 klo 9.00–10.00, ilmoittaudu
8.4.2026 klo 9.00–10.00, ilmoittaudu
Järjestämme kaksi verkkotapahtumaa, joiden sisältö on identtinen. Osallistumislinkki lähetetään ilmoittautuneille.
NATO uudistaa globaalia ruokapalvelukyvykkyyttään
NATO Support and Procurement Agency (NSPA) vastaa jäsenmaiden yhteisistä logistisista ratkaisuista ja toimii operatiivisena toteuttajana NSPO:n strategisten linjausten pohjalta. Global Food Services (GFS) on maailmanlaajuinen ruokapalvelu- ja elintarvikehuoltomalli, joka tukee operaatioita 17 maassa ja useissa eri toimintaympäristöissä.
GFS 3.0 on NSPA:n kolmas laaja globaali ruokahuoltopalveluiden puitesopimus, jonka aiemmat vaiheet ovat tuottaneet noin 215 miljoonan euron liiketoimintavolyymin useille NATO-maille ja -komentorakenteille.
Kyseessä on yksi NATO:n suurimmista logistisista palvelukokonaisuuksista, ja suomalaisilla yrityksillä on mahdollisuus osallistua kilpailutuksiin, kumppanuuksiin ja alihankintaan.
Webinaarissa käymme läpi:

mitä GFS 3.0 tarkoittaa käytännössä
miten NSPA:n hankintamalli toimii
miten yritykset voivat valmistautua tuleviin tarjouskilpailuihin
mitä vaatimuksia ja mahdollisuuksia GFS 3.0 sisältää
miten suomalaiset toimijat voivat asemoitua osaksi NATO:n toimitusketjuja.

Webinaarista saat muun muassa:

Saat ensikäden tiedon tulevasta GFS 3.0 -kilpailutuksesta.
Ymmärrät, miten NSPA:n hankintaprosessi toimii.
Opit, miten yrityksesi voi päästä mukaan NATO:n toimitusketjuihin.
Saat konkreettiset suositukset valmistautumiseen.

Pääset verkostoitumaan muiden toimijoiden kanssa.
Suomen Ruokatietoyhdistys ry ja Suomen Elintarvikevientiyhdistys ry

It takes a village: An introductory webinar on establishing an organic district, webinar
2026-03-27 14:00 - 16:00
Many organic actors from around the world aspire to emulate organic villages and bio-districts. These geographical areas are quite special. They are proof of what happens when producers, community members, local authorities, tour operators and local stakeholders band together.
The Cilento Bio-district in the Campania region in Italy, for example, spans over 3,000 square kilometres, 37 municipalities. Since its establishment, the local economy got a boost as consumers bought local. The bottom-up approach in Cilento also showed how farmers can influence policy and stir it towards a sustainable and inclusive path.
But how does one even begin to establish a bio-district? And what does it take to sustain it?
On 27 March at 1 p.m. CET, IFOAM – Organics International will host a webinar exploring the story of a bio-district, how it was initiated, the challenges it faced, and how the initiative continues to thrive today.
Look at the program and register

Ruokavientisuunnistus: vientityöpaja elintarvikealan yrityksille, Kuopio
2026-03-30 08:30 - 12:00
FinFoodNet, Agri-Food klusteri ja Savon Yrittäjät järjestävät yhteistyössä käytännönläheisen vientityöpajan elintarvikealan yrityksille. Tämä ei ole pelkkä luento vaan pääset työstämään omaa tuotettasi ja pohdit konkreettisesti:

Kenelle tuotteesi oikeasti sopii? Mistä löydät asiakkaat?
Mille markkinalle kannattaa lähteä?
Mikä on järkevä ensimmäinen askel?

Työpaja sopii sinulle, jos suunnittelet vientiä, olet viennin alkuvaiheessa tai jo viet, mutta haluat tarkentaa suuntaa.
Aika ja paikka
30.3.2026 klo 8.30-12
Microkatu, Kuopio. Savonian kampus
Tutustu ohjelmaan ja ilmoittaudu 23.3. mennessä!

RUNWAY-live: kohdemaana Ruotsi
2026-03-31 10:00 - 11:00
Tule RUNWAY Live ‑lähetykseen kuulemaan vinkit, kuinka tuotteesi kilpailukykyä on mahdollista parantaa laajennetulla, yli 150 miljoonan kuluttajan Itämeren kotimarkkina-alueella Ruotsissa, Tanskassa, Saksassa, Puolassa ja Baltiassa. RUNWAY Live on kaikille avoin, maksuton vientivalmiuden sparrauskanava. Sarjan ensimmäisenä kohdemarkkinana on Ruotsi. Liity mukaan suoraan lähetykseen
tiistaina 31.3.2026 klo 10–11!
Tunnetko RUNWAY-palvelun? RUNWAY auttaa yritystänne kehittämään tuotteenne vientivalmiiksi. Tutustu palveluun.
Lisätietoja!

Lähiruoan jakelukanavat -webinaari, Pohjois-Suomi
2026-03-31 12:00 - 14:00
Paikallinen elintarviketuottaja – tule mukaan tiistaina 31.3. klo 12–14 järjestettävään webinaariin, jossa saat ajankohtaista tietoa elintarvikelainsäädännöstä, omavalvonnasta sekä kuulet käytännön kokemuksia.
Lisäksi esittelemme uusia myyntikanavia ja yhteistyömalleja, jotka voivat auttaa tuottajia tavoittamaan asiakkaita entistä paremmin. Tilaisuus tarjoaa mahdollisuuden myös keskusteluun ja kysymyksiin asiantuntijoille sekä muille toimijoille.
Ilmoittaudu mukaan viimeistään sunnuntaina 29.3. klo 23.59 mennessä. Ilmoittautuneille lähetetään Teams-linkki ennen webinaarin alkua.
Webinaari on maksuton. Ilmoittaudu!
Webinaarin järjestävät Parasta paikallista pöytiin- & Lihat läheltä – ketju kuntoon -hankkeet.

Miten kriisit vaikuttavat maatalouteen ja elintarviketuotantoon? - PTT:n julkistuswebinaari
2026-04-01 10:00 - 11:00
Pellervon taloustutkimus PTT julkistaa kevään maa- ja elintarviketalouden ennusteensa tilanteessa, jossa maailma myrskyää konfliktien takia. Lyhytaikainen kriisi Lähi-idässä ei uhkaa Suomen elintarviketuotantoa – mutta entä jos sota pitkittyy?
Pohdimme myös mm. seuraavia kysymyksiä:

Kääntääkö tuotantopanosten kustannusten nousu maatalouden tuottajahintakehityksen?
Vaikuttaako Lähi-idän sota ruuan hintaan ja kuinka nopeasti?
Mihin suuntaan kääntyy maatalouden yrittäjätulo?
Onko naudanlihamarkkina löytänyt tasapainon?

Aika: 1.4. klo 10-11
Paikka: webinaari Teams-alustalla
Ilmoittaudu tilaisuuteen tästä: https://link.webropol.com/ep/pttennusteme26k
Lähetämme sinulle linkin lähetykseen tilaisuutta edeltävänä päivänä.
Tervetuloa!
